b'\n_START_ARTICLE_\nIngeborg Lien\n_START_SECTION_\nInnspillingsfakta\n_START_PARAGRAPH_\nFilmen ble spilt inn i 1939 i Europa Studio i Sundbyberg, Stockholm og Norge.\n_START_SECTION_\nHandling\n_START_PARAGRAPH_\nDen unge norske fiskerdatteren Ingeborg Lien, som bor p\xc3\xa5 et avsidesiggende fiskev\xc3\xa6r, dr\xc3\xb8mmer om suksess og storbyen. Hun kommer dit og vinner en skj\xc3\xb8nnhetskonkurranse. Ingeborg blir oppvartet av to menn, som ikke har noen annen hensikt enn \xc3\xa5 ha henne som en ung og sjarmerende elskerinne en tid. N\xc3\xa5r Ingeborg innser det, s\xc3\xb8ker hun seg til en nyervervet venninne. Under en politirazzia i en skummel spillebule greier hun \xc3\xa5 flykte og blir reddet av drosjesj\xc3\xa5f\xc3\xb8ren og ingeni\xc3\xb8rstudenten Gustav Lind. Han tar seg av Ingeborg uten \xc3\xa5 begj\xc3\xa6re noe i gjengjeld. Gustav skaffer henne ogs\xc3\xa5 en plass som barnepleier hos sin sjef, men der finner politiet henne en dag. Han kj\xc3\xb8per en togbillett til Ingeborg for at hun kan reise tilbake til fiskev\xc3\xa6ret. Hun reiser ikke hjem, men pr\xc3\xb8ver i stedet \xc3\xa5 drukne seg. Ingeborg blir reddet i siste listen. Hun forst\xc3\xa5r n\xc3\xa5 hva luksus og ytre glans er verdt og ser tillitsfullt fram til et annerledes liv sammen med Gustav.'